  Туспуктэм: vk.com ( Всероссийская Федерация Плавания) Анжелика Тихонова корреспондент Удмуртиысь спортсменъёс усьтэм вуын уянъя Россилэн первенствояз куинь медаль утӥзы. Ӵошатсконъёс 30-тӥ инвожоысен 2-тӥ пӧсьтолэзёзь Пенза улосвылысь Засечное черкогуртын ортчизы. Со сярысь Уянъя огъяросси федерацилэн «ВКонтакте» мерлыко вотэсысь бамаз ивортӥзы. 18-19 аресъем нылмуртъёс пӧлын 10 иськеме уянын Удмуртиысь Нина Михайлова азвесь медаль утӥз. Нылаш дистанциез 2 час 14 минут 6,91 секунд ӵоже ортчиз. Нырысетӥ инты Тула улосвылысь Софья Вахрушева басьтӥз (2 час 9 минут 8,88 секунд), куинетӥ – Ярославль улосвылысь Татьяна Пантелейкина (2 час 16 минут 30,02 секунд). Пиосмуртъёс пӧлын 5 иськеме уянын Удмуртиысь пиос кык нырысетӥ интыосты басьтӥзы. Зарни медалез Кирилл Долгов утӥз (дистанциез 54 минут 25,1 секунд ӵоже ортчиз), азвесь медалез – Денис Адеев (54 минут 36,8 секунд). Куинетӥ Москва но Ярославль улосвылъёс понна ӵошатскись Кирилл Беляев луиз (54 минут 39,2 секунд). Тегъёс: Спорт Удмуртия уян Россия ӵошатсконъёс  